<classify> ELIUD NGONDO- MBEYA WANANCHI wa Kijiji cha Kikondo, Kata ya Ilungu,Halmashauri ya Wilaya ya Mbeya, wamemwomba Rais John Magufuli kuingilia mgogorokati ya kijiji chao na Hifadhi ya Taifa ya Kitulo uliodumu kwa zaidi ya miaka50, huku wakidai kunyanyaswa na kuporwa haki zao. Pia wamelilalamikia jopo la makatibu wakuuwanane waliofika kijijini hapo hivi karibuni kutekeleza agizo la Rais lakumaliza migogoro ya hifadhi za taifa na vijiji 366 nchini. Wananchi hao wamedai kuwa makatibu hao walitoataarifa za kupotosha kupitia vyombo vya habari kwa kusema hakuna mgogoro. Wakizungumza na MTANZANIA kijijini hapo hivikaribuni, wananchi hao walisema mgogoro huo umedumu kwa muda mrefu bilakupatiwa ufumbuzi na mwaka 2015 Rais Magufuli alipokuwa kwenye kampeni aliahidikuumaliza mapema. Katibu mstaafu wa Chama cha Mapinduzi CCM wa kijijihicho, William Mponela, alisema mgogoro huo ulianza mwaka 1965 Serikaliilipokuwa inaanzisha shamba la mifugo na kuchukua maeneo yao bila kuwalipafidia. Wakati huo wakazi wa eneo hilo walikuwa 26 naSerikali iliahidi kuwalipa fidia ambayo ilikuwa haizidi senti tano, lakinihaikutekeleza hivyo wananchi hao wameendelea kuongezeka na sasa ni zaidi ya 2,000hivyo fidia hadi sasa imefikia Shbilioni 1.8. Mwaka2007 Mamlaka ya Hifadhi za Taifa Tanapa walianza kubomoa nyumba zetu bilakutulipa fidia na eneo lenyewe lina urefu wa kilomita 1.4. Tunamwomba Raisatusaidie ili waturejeshee eneo letu maana hakuna wanachofanyia na sisi hatunaeneo la kulima, alisema Mponela. Aidha Mponela alisema mbali na kulima, hawanaeneo la kutosha kujenga wala kuchungia mifugo kwa kuwa ikiingia kwenye eneohilo inakamatwa na wanatozwa faini isiyopungua Sh 100,000 kwa kila mfugo. Mkazi wa kijiji hicho, Agape Swalo alisemawalianza kupata matumaini ya kurejeshewa eneo lao baada ya Rais kutangaza kuwavijiji vyote 366 nchini ambavyo vilikuwa vinadaiwa kuwa vipo ndani ya hifadhivisiondolewe. Alisema matumaini yao yalianza kufifia baada yajopo la makatibu wakuu kutembelea kijijini hapo bila kuwashirikisha ili kupatataarifa badala yake taarifa iliyotolewa ni kuwa hakuna mgogoro isipokuwa kijijikipo kwenye chanzo cha Mto Ruaha. Hivi karibuni makatibu wakuu wanane wa wizaratofauti wakiongozwa na Katibu Mkuu wa Wizara ya Ardhi, Nyumba na Maendeleo yaMakazi, Dorothy Mwanyika, walieleza kuwa kijiji hicho kipo kwenye chanzo chaMto Ruaha na hivyo wananchi wanatakiwa kuondolewa.  <topic>: KITAIFA 